În octombrie 1941, în timpul operațiunilor Armatei Române pe frontul răsăritean, generalul Macici a fost implicat alături de generalul Constantin Trestioreanu în masacrele antisemite din Odesa, care erau atât represalii în replică la dinamitarea de către NKVD a clădirii unde trupele de ocupație românești își instalaseră Comandamentul (au existat 135 de victime, în majoritate ofițeri și ofițeri superiori români și germani), cât și motivate de fanatism antibolșevic și antisemit.